stanford-oval/wikipedia huggingface dataset:
בחריין במשחקים האולימפיים

בחריין משתתפת במשחקים האולימפיים מאז אולימפיאדת לוס אנג'לס (1984). היא מעולם לא השתתפה באולימפיאדת חורף.
בשש הופעותיה הראשונות של בחריין במשחקים לא הגיעו ספורטאיה להישגים גבוהים. המצב השתנה באולימפיאדת בייג'ינג (2008), כאשר מספר אתלטים הגיעו לשלבי הגמר בתחרויות בהן השתתפו. ראשיד ראמזי זכה במדליית זהב, הראשונה בתולדות בחריין, בריצת 1500 מטר, ואולם בשנת 2009 החליט הוועד האולימפי הבינלאומי לשלול אותה ממנו, לאחר שנכשל בבדיקת סמים. יוסוף סעד כאמל הגיע למקום החמישי בריצת 800 מטר ומרים יוסוף ג'מאל הגיעה להישג דומה בריצת 1500 מטר. בילאל מנסור עלי סיים במקום השמיני בריצת 1500 מטר וטארק מובראכ טאהר סיים במקום ה-11 בריצת 3000 מטר מכשולים.
באולימפיאדת לונדון (2012) שיפרה ג'מאל את הישגה, וזכתה במדליית הארד בריצת 1500 מטר. ב-2016 שודרגה למדליית זהב לאחר פסילת שתי מתחרותיה הטורקיות בשל הרשעה באימרוץ. שילטאיה אשטה סיימה במקום השישי בריצת 10000 מטר ובמקום העשירי בריצת 5000 מטר, בילאל מנסור עלי סיים במקום העשירי בריצת 1500 מטר וטז'יטו דאבה סיימה במקום ה-12 בריצת 5000 מטר.
באולימפיאדת ריו דה ז'ניירו (2016) זכתה רות ג'בט במדליית הזהב בריצת 3000 מטר מכשולים ויוניס קירווה זכתה במדליית הכסף בריצת המרתון. עלי חאמיס סיים במקום השישי בריצת 400 מטר, אלברט קיביצ'י-רופ סיים במקום השביעי בריצת 5000 מטר ורוז צ'לימו סיימה במקום השמיני בריצת המרתון.
המשותף לספורטאים הבחרייניים הבכירים הוא שאיש מהם, פרט לעלי חאמיס, אינו יליד בחריין. ראמזי יליד מרוקו, כאמל, עלי, טאהר, ג'בט, קירווה, קיביצ'י-רופ וצ'לימו ילידי קניה וג'מאל, אשטה ודאבה ילידות אתיופיה. כולם קיבלו אזרחות בחריינית לאחר שכבר הגיעו להישגים ספורטיביים בזירה הבינלאומית, כחלק ממאמציה של המדינה להגיע בדרך זו להישגים ספורטיביים שייזקפו לזכותה, בדומה למדינות אחרות במפרץ. בעבר נדרשו מרבית האזרחים החדשים לשנות את שמותיהם לשמות ערביים. באולימפיאדת לונדון, רק שניים מתוך 12 חברי המשלחת הבחריינית היו ילידי בחריין.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת לוס אנג'לס (1984): 0
אולימפיאדת סיאול (1988): 0
אולימפיאדת ברצלונה (1992): 0
אולימפיאדת אטלנטה (1996): 0
אולימפיאדת סידני (2000): 0
אולימפיאדת אתונה (2004): 0
אולימפיאדת בייג'ינג (2008): 0
| אולימפיאדת לונדון (2012) | 1 | 0 | 0 | 1 |
| אולימפיאדת ריו דה ז'ניירו (2016) | 1 | 1 | 0 | 2 |
| אולימפיאדת טוקיו (2020) | 0 | 1 | 0 | 1 |
| סך הכל | 2 | 2 | 0 | 4 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  אתלטיקה | 2 | 2 | 0 | 4 |
| סך הכל | 2 | 2 | 0 | 4 |
ראו גם

בחריין במשחקים הפאראלימפיים
בחריין במשחקים האולימפיים לנוער
הערות שוליים

↑  ניר יהב‏, יש להם 22 מדינות, אז איפה המדליות?, באתר וואלה, 23 באוגוסט 2008
↑  "Medals by Games" [מדליות לפי משחקים]. Olympic Analytics (באנגלית). נבדק ב-11 במרץ 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-11 במרץ 2022. {{cite web}}:  (עזרה)תחזוקה - ציטוט: url-status (link)
בקעת מחמל

| --- | --- |
אין תמונה חופשית
 מידע כללי
 סוג:  שקע 
 מיקום
 מיקום:  מחוז הדרום 
 קואורדינטות:  30°40′09″N 34°56′06″E﻿ / ﻿30.669166666667°N 34.935°E﻿ / 30.669166666667; 34.935
  (למפת צפון הנגב מוגדלת) בקעת מחמל(למפת צפון הנגב רגילה) בקעת מחמל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בקעת מחמל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בקעת מחמל
 
בקעת מחמל היא בקעה בנגב בפינה הצפונית – מזרחית של מכתש רמון. הבקעה משתרעת בין הר ארדון והמצוק הצפוני של מכתש רמון בדרום ועד מעלה נוח במזרח.
היסטוריה

בעבר הייתה בקעת מחמל רכס וכתוצאה מבלייה ותהליך של "היפוך תבליט" העמק הסמוך אליו שנקרא עמק ארדון נהפך לגבוה מרכס מחמל כתוצאה מהבלייה והעמק הזה העמק נהפך להר ("הר ארדון") והרכס נהפך לבקעה ("בקעת מחמל"),(בגלל היותו הר ארדון גבוה יותר הוא הפך להר ומחמל לבקעה).
גובה הבקעות הוא 600 מטרים מעל פני הים, ואילו פסגות ההרים סביב מגיעות עד לרום של 1035 מטרים בהר רמון.
גאוגרפיה

בקעת מחמל בצפון משתרעת מהר ארדון בדרום ועד מעלה נוח במזרח.
בקעת מחמל הייתה בעבר הר ועברה תהליך של "היפוך תבליט".
בתהליך זה הר ארדון נותר בשלמותו כיוון שהקימוט של קמר הרמון וקמרי המשנה לא פגעו בו. בנוסף, בתהליך זה הפך עמק ארדון ל"הר ארדון" ושני ההרים הסמוכים אליו – לבקעות.
הערות שוליים

1 2  אנציקלופדיה מפה, מפה – מיפוי והוצאה לאור
↑  הר הנגב נופים וטיולים, משרד הביטחון – ההוצאה לאור
בסה (זמרת)

| --- | --- |

 לידה:  29 במאי 1986 (בת 38) פייר, אלבניה אלבניה 
 שם לידה:  בסה קוקד'ימה
 שם במה:  Besa 
 מוקד פעילות:  אלבניה 
 תקופת הפעילות:  מ-2003 
 סוגה:  מוזיקת פופ, רית'ם אנד בלוז 
 שפה מועדפת:  אלבנית, אנגלית, צרפתית 
 חברת תקליטים:  הוצאה עצמית 
 www.besaofficial.com
 
בסה קוקד'ימה (באלבנית: Besa Kokëdhima; נולדה ב-29 במאי 1986), הידועה בשמה הפרטי בסה, היא זמרת אלבנית. בשנת 2013 זכתה בעונה ה-15 של Kënga Magjike, וב-2023 דורגה במקום הראשון בפסטיבלי אי קנגס, הקדם האלבני לתחרות הזמר של האירוויזיון, ונבחרה לייצג את מדינתה באירוויזיון 2024 עם "Titan".
קורות חייה

קוקד'ימה נולדה למשפחה אלבנית בעיר פייר, שהייתה באותה תקופה חלק מהרפובליקה הסוציאליסטית העממית של אלבניה. בגיל 15 היגרה לממלכה המאוחדת, שם התחילה את לימודיה האקדמאיים. בשנת 2003 הוציאה את סינגל הבכורה של, "Më Beso", שנכתב על ידי פלוריאן מומאייסי. הוא זכה באותה שנה בפרס "Mikorofoni I Artë". את אלבום הבכורה שלה, Besa, הוציאה בשנת 2006, לאחר שנכתב בשותפות עם אישים מוכרים בתעשיית המוזיקה האלבנית, דוגמת קדוריאן יוני, פלורי מומאייסי, ינטי לאקו ואנדי וסטין.
בסה השתתפה במספר תחרויות שירה, כולל נוטפסט, שדורגה במקום הראשון עם הסינגל "Lëshoje Hapin". בשנת 2009 השתתפה בקדם הרומני לאירוויזיון 2009, Selecţia National, עם השיר "Nothin' Gonna Change", והודחה בשלב חצי הגמר. בשנת 2010 השתתפה בטופ פסט, וזכתה בתואר ה"זמרת הטובה ביותר" עם הסינגל "Kalorësi i Natës". מאז אותה שנה הוציאה מספר להיטים שזכו להצלחה, דוגמת "Fishekzjarre" ב-2012, "Burning" ב-2013 ו-"Zemrën Dot Nuk ta Lexoj" ב-2014.
בסה פרסמה שני אלבומי אולפן הנקראים Besa për festat‏ (2013) ו-Ti je festa ime‏ (2014). האחרון מביניהם כלל גרסת חג מולד ל-"Tatuazh ne Zemer", וזכה לשבחים רבים, כשבשיאם הוכתר כ"פרויקט המוזיקלי האלבני הטוב ביותר של 2014". בשנת 2013 זכתה גם ב-Kënga Magjike.‏ בדצמבר 2016 הצטרפה לפאנל השופטים של הגרסה האלבנית ל-"The Voice", ונבחרה מאוחר יותר למנטורית האהובה ביותר של התוכנית. ביוני 2022 פרצה לראשונה בתעשיית המוזיקה בצרפת עם הוצאתו של "En Equilibre".‏ בשנת 2023 נמנתה בין רשימת המתמודדים לפסטיבלי אי קנגס השנתי, הקדם הלאומי של אלבניה לתחרות הזמר של האירוויזיון, עם השיר "Titan". היא זכתה באירוע ונבחרה לייצג את אלבניה באירוויזיון 2024, שנערך במאלמה שבשוודיה. היא דורגה במקום ה-15 עם 14 נקודות בחצי הגמר, וכשלה בניסיון להעפיל לשלב הגמר.
דיסקוגרפיה > אלבומי אולפן

2006: Besa
2011: Evolution
2014: Ti je festa ime
2016: X
2019: Stubborn
דיסקוגרפיה > אלבומי הופעה

2022: A•Live•Night
הערות שוליים

↑  "Besa Kokëdhima Biografia" (באלבנית). TeksteShqip. נבדק ב-20 בפברואר 2021. {{cite web}}:  (עזרה)
↑  "Besa Kokëdhima #Bio" (באלבנית). Top Channel. אורכב מ-המקור ב-25 באוקטובר 2020. נבדק ב-20 בפברואר 2021. {{cite web}}:  (עזרה)
↑  "Besa Kokëdhima Biografia" (באלבנית). Dua. 6 במאי 2014. נבדק ב-20 בפברואר 2021. {{cite web}}:  (עזרה)
↑  "Pushton Skenën Muzikore Rumune". teksteshqip.com. אורכב מ-המקור ב-7 בדצמבר 2013. נבדק ב-8 בינואר 2018. {{cite web}}:  (עזרה)
↑  "Besa: Gati kënga për Top Fest". teksteshqip.com. אורכב מ-המקור ב-30 בספטמבר 2013. נבדק ב-8 בינואר 2018. {{cite web}}:  (עזרה)
↑  "Besa Kokëdhima dhe surriza e saj verore". teksteshqip.com. אורכב מ-המקור ב-30 בדצמבר 2013. נבדק ב-8 בינואר 2018. {{cite web}}:  (עזרה)
↑  "Besa pushton skenën muzikore rumune". teksteshqip.com. אורכב מ-המקור ב-7 בדצמבר 2013. נבדק ב-8 בינואר 2018. {{cite web}}:  (עזרה)
↑  "Besa: Rikthehet në Rumani për këngën e re". teksteshqip.com. אורכב מ-המקור ב-21 בפברואר 2014. נבדק ב-8 בינואר 2018. {{cite web}}:  (עזרה)
↑  "2po2 duet me Besa Kokëdhimën". אורכב מ-המקור ב-18 בינואר 2015. נבדק ב-18 בינואר 2015. {{cite web}}:  (עזרה)
↑  "Besa, 8 këngë për festat e fundvitit (VIDEO) - Shekulli Online". אורכב מ-המקור ב-18 בינואר 2015. נבדק ב-18 בינואר 2015. {{cite web}}:  (עזרה)
↑  "Besa vjen me "Ti je festa ime" – Gazeta Mapo". www.mapo.al. אורכב מ-המקור ב-9 בנובמבר 2017. נבדק ב-8 בינואר 2018. {{cite web}}:  (עזרה)
↑  "TV KLAN – Besa: Ti je festa ime". אורכב מ-המקור ב-18 בינואר 2015. נבדק ב-18 בינואר 2015. {{cite web}}:  (עזרה)
↑  ""Ti je festa ime", kënga dhe albumi i ri festiv nga Besa - Shekulli Online". אורכב מ-המקור ב-18 בינואר 2015. נבדק ב-18 בינואר 2015. {{cite web}}:  (עזרה)
↑  "Besa, trajnere në "The Voice of Albania 6"!". top-channel.tv. אורכב מ-המקור ב-19 בפברואר 2017. נבדק ב-8 בינואר 2018. {{cite web}}:  (עזרה)
↑  Sorties, Selection. "Besa • En Equilibre". Sélection Sorties (בצרפתית). נבדק ב-2022-09-16.
↑  Schiffmacher, Sébastien (2022-06-25). "BESA : l'artiste albanaise sort le clip officiel "En équilibre"". Ma Musique Communautaire (בצרפתית). נבדק ב-2022-09-16.
↑  FDS (2022-06-23). "CLIP DU JOUR : "En équilibre" avec Besa". Fringues de séries (בצרפתית). נבדק ב-2022-09-16.
↑  "Besa : la star albanaise arrive en France avec le clip "En Equilibre" ! - ActuMédias.fr | Webzine 100% culturel & musique événement sportif !". actumedias.fr. נבדק ב-2022-09-16.
↑  ""En Equilibre" le titre de la star albanaise BESA". Mes rendez-vous (בצרפתית). 2022-06-13. נבדק ב-2022-09-16.
↑  "Besa, la star albanaise débarque en France avec "En Equilibre" - Kodd Magazine". kodd-magazine.com (בצרפתית). 2022-07-06. נבדק ב-2022-09-16.
↑  KHENG, Vincent (2022-06-10). ""En équilibre", le nouveau single de Besa". Just Music (בצרפתית). נבדק ב-2022-09-16.
↑  "Albania: Besa Kokëdhima wins ticket to Eurovision 2024". Eurovision.tv. EBU. 23 בדצמבר 2023. נבדק ב-23 בדצמבר 2023. {{cite web}}:  (עזרה)
| --- | --- |
בקרת זהויות :  GND: 131455865X  MusicBrainz: 00aa37da-1a83-47a0-a516-2c3c5c242c1a  VIAF: 998170405888444380000   WorldCat (עם VIAF): 998170405888444380000 
בסה במהלך החזרה הגנרלית לחצי הגמר השני של אירוויזיון 2024.
ג'יימס סט. ג'יימס

| --- | --- |
אין תמונה חופשית
 לידה:  1 באוגוסט 1966 (בן 58) סגינו, ארצות הברית 
 מדינה:  ארצות הברית 
 
ג'יימס סיינט ג'יימס (באנגלית: James St. James; נולד כג'יימס קלארק, ב-1 באוגוסט 1966) הוא מקדם מסיבות ודמות מרכזית בסצנת המועדונים של ניו יורק, ומחבר הספר "Disco Bloodbath" (או בשמו העדכני: Party Monster). הוא התפרסם בשל אורח חייו, אשר כלל נטילת סמים, מסיבות ותלבושות משונות.
עלילה

ספרו של סיינט ג'יימס, שכותרת המשנה שלו היא "סיפור מופלא אך אמיתי על רצח בארץ המועדונים", עוסק באווירת "חבורת הקלאברים", צעירים אשר היו מעורבים בסצנת המסיבות, ובראשם סיינט ג'יימס וחברו הטוב מייקל אייליג. אייליג רצח את סוחר הסמים שלו, והודה בכך - בהשפעת הסמים - בתוכנית אירוח בטלוויזיה. הספר עובד לסרט תיעודי (1998) ולסרט עלילתי (2003), עם מקולי קאלקין בתפקיד אייליג וסת' גרין בתפקיד סיינט ג'יימס.
בית הקברות הצבאי הקנדי באגירה

| --- | --- |

 פרטי בית הקברות
 תאריך הקמה:  ספטמבר 1943 
 מספר קבורים:  490
 קואורדינטות:  37°39′18″N 14°33′03″E﻿ / ﻿37.6549115°N 14.55086°E﻿ / 37.6549115; 14.55086
  (למפת סיציליה מוגדלת) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןבית הקברות הצבאי הקנדי באגירה(למפת סיציליה רגילה) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןבית הקברות הצבאי הקנדי באגירה
 
בית הקברות הצבאי הקנדי באגירה (באנגלית: Agira Canadian War Cemetery) שוכן באי סיציליה שבאיטליה. קבורים בו 490 חללים.
בית הקברות

בית הקברות שוכן בקרבת העיירה אגירה, כ-50 קילומטר ממערב לעיר קטניה. הוא הוקם במהלך מלחמת העולם השנייה, בספטמבר 1943, ונועד לקבורת כל החללים הקנדים שנפלו בפלישת בעלות הברית לסיציליה, שהחלה בחודש יולי באותה שנה. האתר נבחר משום קרבתו לאגירה, שנכבשה על ידי הדיוויזיה הקנדית הראשונה ב-28 ביולי.
בית הקברות ממוקם על שני מדרונותיה של גבעה נמוכה, הצופה מדרום מערב אל אגם פוזיו (אנ'). הוא מתחם קרקע מלבני מוקף עצי אורן הסלע, ששטחו כתשעה דונם. יש בו ארבע חלקות קבורה מרובעות, ששני מעברים צולבים מפרידים ביניהן. בצומת המעברים, הממוקמת על ראש הגבעה, ניצב צלב ההקרבה על גבי משטח מרוצף. הכניסה אל בית הקברות היא בעברו המערבי, שבו הוקמה כניסה מסוגננת, ובה רחבה מרוצפת, גדרות אבן, שער מתכת ושני מבנים.
כל החללים המזוהים שנקברו באתר, למעט אחד, היו קנדים. במקום נקברו גם חמישה חללים אלמונים.
בית הקברות נבנה ומתוחזק על ידי ועדת חבר העמים לקברי מלחמה.
ג'אבז יאנג ג'קסון

ג'אבז יאנג ג'קסון (באנגלית: Jabez Young Jackson; נולד ב-5 באוגוסט 1790) היה חבר בית הנבחרים של ארצות הברית מטעם ג'ורג'יה.  הוא גם היה בעל עבדים.
ביוגרפיה

ג'קסון נולד ב-5 באוגוסט 1790 בסוואנה, ג'ורג'יה, והיה בנו של ג'יימס ג'קסון (1757–1806), ודודו של ג'יימס ג'קסון (1819–1887). הוא נבחר כג'קסוני לקונגרס העשרים וארבעה של ארצות הברית כדי למלא את המקום הפנוי שנגרם כתוצאה מהתפטרותו של ג'יימס מ. ויין. בשנת 1836, הוא נבחר מחדש כדמוקרטי לקונגרס העשרים וחמישה של ארצות הברית, וכיהן מ-5 באוקטובר 1835 עד 3 במרץ 1839. ג'קסון נפטר בתאריך לא ידוע בעיר קלארקסוויל בג'ורג'יה.
הערות שוליים

↑  "Bioguide Search". bioguide.congress.gov. נבדק ב-2022-01-29.
↑  Weil, Julie Zauzmer; Blanco, Adrian; Dominguez, Leo. "More than 1,700 congressmen once enslaved Black people. This is who they were, and how they shaped the nation". Washington Post (באנגלית). נבדק ב-2022-01-29.
↑  "Congress slaveowners", The Washington Post, 2022-01-27, נבדק ב-2022-01-29
| --- | --- |
בקרת זהויות :  LCCN: no2007154645  SNAC: w67m1sht  US Congress: J000015  VIAF: 78574506   WorldCat (עם VIAF): 78574506
בחצ'שהיר קולג'י

מועדון ספורט מכללת בחצ'שהיר (בטורקית: Bahçeşehir Koleji Spor Kulübü), הידוע גם בשם Bahçeşehir Basketbol, הוא מועדון כדורסל טורקי מאיסטנבול המשחק בליגת העל הטורקית בכדורסל וביורוקאפ. המועדון ערך את הופעת הבכורה שלו בסופרליג הטורקית ב-2018 ואת הופעת הבכורה בתחרויות אירופיות ב-2019. המועדון אף זכה בתואר אירופי, כשזכה ביורופקאפ ב-2022.
אולקר ספורט ארנה, אולם הבית של המועדון
בעונת 2017/18 הגיעה בחצ'שהיר לראשונה לגמר ה-TBL, הליגה הטורקית השנייה. ב-13 ביולי 2018 עלתה הקבוצה לליגת העל לאחר שאסקישהיר פורקה. בעונת 2018/19 סיימה הקבוצה במקום ה-9 ב-BSL, ובעונת 2019/2020 ערכה את הופעת הבכורה שלה באירופה כשהגיעה לחצי גמר היורופקאפ, אך העונה הופסקה בעקבות מגפת הקורונה באירופה.
בעונת 2021/2022 זכתה בחצ'היר ביורופקאפ לאחר ניצחון בגמר על פלקנסטרו רג'אנה.
שחקני הקבוצה בעבר

ארצות הברית מרקוס סלוטר
ארצות הברית כריס באב
ארצות הברית לונדון פראנטס
ארצות הברית טאריק בלאק
ארצות הברית אריק גרין
גאנה בן בנטיל
סלובניה יאקה בלאז'יץ'
ארצות הברית ג'וואן ג'ונסון
ארצות הברית סם דקר
ארצות הברית תומאס רובינסון
מאמני הקבוצה

יוון סטפאנוס דדאס (2017–2019)
טורקיה זאפר אקטאס (2019–2020)
טורקיה ארהאן ארנק (2020–2023)
טורקיה סינאן אטאלאי (2023)
מונטנגרו דיאן ראדוניץ' (2024–)
תארים והישגים

סגנות (1): 2017/18
זכייה (1): 2021/2022
סגנות (1): 2023/2024
חצי הגמר (1): 2019/2020
עונה אחר עונה

| עונה | רמה | ליגה | מקום | מאזן | גביע | תחרויות אירופיות | תחרויות אירופיות |
| --- | --- | --- | --- | --- | --- | --- | --- |
| 2017/18 | 2 | TBL | 6 | 22–12 |  |  |  |
| 2018/19 | 1 | BSL | 9 | 13–15 |  |  |  |
| 2019/20 | 1 | BSL | – | 7–16 |  | יורופקאפ | חצי גמר |
| 2020/21 | 1 | BSL | 12 | 10–20 |  |  |  |
| 2021/22 | 1 | BSL | 6 | 18–14 | רבע הגמר | יורופקאפ | זכייה |
| 2022/23 | 1 | BSL | 9 | 13–17 |  | ליגת האלופות בכדורסל | טופ 16 |
| 2022/23 |  | BSL |  |  |  | יורופקאפ | סגנות |
הערות שוליים

↑  פרופיל, באתר Eurobasket.com
↑  "Bahcesehir to replace Eskisehir in Turkish BSL League". 13 ביולי 2018. נבדק ב-2024-01-27. {{cite web}}:  (עזרה)
↑  "22 clubs register for 2019-20 FIBA Europe Cup". יורופקאפ. 23 ביולי 2019. {{cite web}}:  (עזרה)
↑  "Bahcesehir lift FIBA Europe Cup trophy in front of record crowd of 13,485". פיב"א. נבדק ב-2024-01-27.
1 2  העונה בוטלה בעקבות מגפת הקורונה באירופה
| יורוקאפ - 2024/2025> בית א' | יורוקאפ - 2024/2025> בית א' | יורוקאפ - 2024/2025> בית ב' | יורוקאפ - 2024/2025> בית ב' | יורוקאפ - 2024/2025>  | יורוקאפ - 2024/2025>  | יורוקאפ - 2024/2025>  | יורוקאפ - 2024/2025>  |
| --- | --- | --- | --- | --- | --- | --- | --- |
| ישראל הפועל תל אביב | ספרד גראן קנריה | ספרד ולנסיה | ישראל הפועל ירושלים |  |  |  |  |
| ספרד חובנטוד בדאלונה | גרמניה רטיופארם אולם | צרפת JL בורק | טורקיה טורק טלקום |  |  |  |  |
| מונטנגרו בודוצ'נוסט פודגוריצה | טורקיה בשיקטש | איטליה רייר ונציה | יוון אריס סלוניקי |  |  |  |  |
| טורקיה בחצ'שהיר קולג'י | ליטא וולבס | ליטא לייטקבליס | סלובניה צדביטה אולימפיה |  |  |  |  |
| איטליה אקילה באסקט טרנטו | פולין טרפל סופוט | גרמניה המבורג טאוורס | רומניה קלוז'-נאפוקה |  |  |  |  |
ג'יימס סטירלינג

| --- | --- |

 לידה:  מאי 1692 סטירלינג (עיר), הממלכה המאוחדת 
 פטירה:  5 בדצמבר 1770 (בגיל 78) אדינבורו, ממלכת בריטניה הגדולה 
 ענף מדעי:  מתמטיקה
 מקום מגורים:  בריטניה
 מקום קבורה:  גרייפריארס קירקיארד 
 מקום לימודים:  בייליול קולג' (1717)  אוניברסיטת אוקספורד 
 מוסדות:  הרפובליקה של ונציה  אוניברסיטת גלאזגו  אוניברסיטת פדובה  Scots Mining Company 
 פרסים והוקרה:  עמית החברה המלכותית 
 תרומות עיקריות
 עבודות בתחום האנליזה המתמטית, נוסחת סטירלינג ומספרי סטירלינג.
 חתימה:   
 
ג'יימס סטירלינג (באנגלית: James Stirling;‏ מאי 1692 - 5 בדצמבר 1770) היה מתמטיקאי סקוטי.
סטירלינג חקר בעיקר נושאים הקשורים לתחום האנליזה המתמטית, כגון: סדרות אין-סופיות, סכומים ואינטרפולציה. על שמו נקראים נוסחת סטירלינג ומשפט סטירלינג, לחישוב קירוב  \ n! עצרת ומספרי סטירלינג. סטירלינג עסק גם בהתכנסות מכפלות אין-סופיות.
חייו

סטירלינג נולד בבית גארדן לא רחוק מהעיר סטירלינג שבסקוטלנד, באחוזה משפחתית. המשפחה הייתה תומכת ידועה של תנועת היעקוביטים וזה השפיע רבות על חייו.
הוא נסע לאוניברסיטת אוקספורד בשנת 1711. לא ידוע אם סיים את לימודיו באוניברסיטה, אך ברישומי החברה המלכותית משנת 1717 נרשם כי היה נוכח בישיבה.
בשנת 1717 פרסם סטירלינג את עבודתו הראשונה - Lineae Tertii Ordinis Neutonianae, בה הרחיב את עבודתו של אייזק ניוטון בנושא עקומות מסדר שלישי.
בשנים 1717 -1719 סטירלינג היה בוונציה. שם הוא פרסם את הספר Methodus differentialis Newtoniana illustrata והעביר אותו לחברה המלכותית.
בשנת 1724 חזר סטירלינג ללונדון ובשנת 1726 נבחר כחבר החברה המלכותית. באותה תקופה הוא היה פעיל מאוד בתחום המתמטי ופרסם ספר נוסף - Methodus Differentialis בשנת 1730.
בשנת 1735 שב לסקוטלנד ועבד כמנהל בחברת מכרות.
סטירלינג נפטר בשנת 1770 באדינבורו.
Methodus differentialis, 1764
לוח מצבתו של סטירלינג
ג'ון ווקר (רוקח)

| --- | --- |

 לידה:  29 במאי 1781 סטוקטון-און-טיס, ממלכת בריטניה הגדולה 
 פטירה:  1 במאי 1859 (בגיל 77) סטוקטון-און-טיס, הממלכה המאוחדת 
 
קופסת בדיל "קונגרבס" (1827)
ג'ון ווקר (באנגלית: John Walker;‏ 29 במאי 1781 – 1 במאי 1859) היה כימאי וממציא אנגלי שהמציא את הגפרור.
ביוגרפיה

ווקר נולד בסטוקטון און טיס, מחוז דרהאם, ב־1781. הוא למד בבית-הספר היסודי המקומי ואחר-כך התמחה אצל ווטסון אלקוק, המנתח הראשי של העיר, בתור שוליה. אולם בשל סלידתו מכירורגיה פנה ללימודי כימיה. לאחר שלמד ב דרהאם ויורק, הוא הקים עסק קטן ככימאי ורוקח ב 59 High Street, Stockton, בסביבות 1818. ווקר נפטר בסטוקטון ב-1 במאי 1859 ונקבר בשטח הכנסייה של סנט מרי בנורטון, ליד סטוקטון.
המצאת הגפרור

ווקר התעניין באפשרות למצוא אמצעי להצתת אש בקלות. כמה תערובות כימיות כבר היו ידועות באותה תקופה כגורמות להתלקחות פתאומית, אך לא ניתן היה להעביר את הלהבה לחומר בערה איטי כמו עץ. פעם אחת, בעוד ווקר מכין תערובת הארה, גפרור שהיה טבול בחומר הוצת על ידי חיכוך מקרי על האח. הוא העריך מיד את הערך המעשי של הגילוי, והתחיל לייצר גפרורים. הם היו עשויים ממקלות עץ או ממקלוני קרטון מצופים בגופרית ובתערובת של גופרית אנטימון, כלור אשלגני, גומי טבעי, והגופרית משמשת כדי להעביר את הלהבה אל העץ.
מחיר הקופסה של 50 גפרורים היה שילינג אחד. עם כל קופסה סופקה פיסת נייר זכוכית, מקופלת לשניים, שדרכה היה צריך להעביר את הגפרור כדי להצית אותו. הוא כינה את הגפרורים "קונגרבס" לכבוד הממציא וחלוץ הרקטות, סר ויליאם קונגרייב. הוא לא גילה את ההרכב המדויק של הגפרורים שלו לאיש.
שנתיים וחצי לאחר פרסום המצאתו של ווקר, הגיע אייזק הולדן, באופן עצמאי, לרעיון של ציפוי שבבי עץ עם גופרית. התאריך המדויק של גילויו, על פי ההצהרה שלו, היה אוקטובר 1829. לפני כן, ספר המכירות של ווקר מכיל חשבון של לא פחות מ -250 מכירות של גפרורים, המכירה הראשונה הייתה בתאריך 7 באפריל 1827. הוא סירב לרשום פטנט על המצאתו, אף על פי שמייקל פאראדיי ואחרים עודדו אותו, ואיפשר לכל אחד לעשות בה כרצונו. לא זכה לשום תהילה או עושר על בסיס המצאתו, אם כי הוא היה יכול לפרוש כמה שנים מאוחר יותר. זכותו כממציא הגפרור הוכרה רק לאחר מותו.
בעקבות הפיתוח על ידי הכימאי הצרפתי, שארל סוריא, שב-1830 המציא גפרור המבוסס גם כן על זרחן אבל תוך החלפת גופרית האנטימוניום בזרחן לבן. בארצות הברית במסאצ'וסטס בשנת 1836 נרשמו פטנטים הראשונים לגפרור קטן יותר ובטוח יותר לשימוש. הזרחן הלבן נאסר מאוחר יותר לשימוש הציבור בגלל רעילותו. גפרורי הבטיחות המודרניים נוצרו על ידי הכימאי השוודי, גוסטב אריק פאש .
הערות שוליים

1 2 3  Walker, John (1781?-1859) Dictionary of National Biography. London: Smith, Elder & Co. 1885–1900
↑  המכירה הראשונה שנרשמה בחנותו הייתה ב־7 באפריל 1827 בשם "סופרפורטה היפר- חמצן". המכירה השנייה נרשמה ב -7 בספטמבר 1827 בשם המוכר יותר 'אורות חיכוך'. מלבד שלוש המכירות נרשמה במהלך 1828 בשם של 'אורות התשה'. כל שאר המכירות נרשמו בתור 'אורות חיכוך'.
| --- | --- |
בקרת זהויות :  GND: 1322348367  ISNI: 0000 0000 2820 4516  LCCN: n84165211  VIAF: 13719124   WorldCat (עם VIAF): 13719124
בקעת כסולות

| --- | --- |

היישוב אכסאל על רקע בקעת כסולות
 מידע כללי
 סוג:  עמק 
 נתונים ומידות
 אורך:  8 ק"מ 
 רוחב:  5 ק"מ 
 מיקום
 מיקום:  מחוז הצפון 
 קואורדינטות:  32°40′15″N 35°21′15″E﻿ / ﻿32.67083333°N 35.35416667°E﻿ / 32.67083333; 35.35416667
  (למפת עמק בית שאן מוגדלת) בקעת כסולות(למפת עמק בית שאן רגילה) בקעת כסולות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בקעת כסולות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בקעת כסולות
 
בקעת כְּסוּלֹת היא השלוחה הצפונית-מזרחית של עמק יזרעאל.
גאוגרפיה

רוחבה של הבקעה הוא כ-5 ק"מ, ואורכה הוא כ-8 ק"מ. היא תחומה בין רכס הרי נצרת והר תבור מצפון, ובין גבעת המורה מדרום. רום הבקעה בחלקה הנמוך הוא כ-100 מטרים מעל פני הים, ורוב שטחה מעובד.
בשיפוליה המזרחיים של הבקעה, בסמוך לתל קשיון ולעין דור, נמצא אגן ההיקוות של נחל תבור. לאורך שיפוליה הדרומיים של הבקעה עובר כביש 65, ולאורך גבולה המערבי עובר כביש 60.
שמה של הבקעה הוא כשמה של העיר המקראית הַכְּסוּלֹת, שנקראה גם כִּסְלֹת תָּבֹר, המזוהה עם המועצה המקומית אכסאל הנמצא בצפון הבקעה, אשר נזכר בשם זה עוד בכתבי יוסף בן מתתיהו.
בתקופת המשנה והתלמוד נקראה הבקעה בשם בקעת אכסלו.
לקריאה נוספת

יואל אליצור, שמות מקומות קדומים בארץ ישראל - השתמרותם וגלגוליהם, הוצאת יד יצחק בן-צבי והאקדמיה ללשון העברית, תשע"ב, עמ' 190–192.
הערות שוליים

↑  ספר יהושע, פרק י"ט, פסוק י"ח.
↑  ספר יהושע, פרק י"ט, פסוק י"ב.
↑  מלחמות היהודים, ג', 39.
↑  בראשית רבה, צח (צט), עמ' 1263.[דרושה הבהרה]
ערך זה הוא קצרמרבנושא ישראל. אתם מוזמנים לתרום לוויקיפדיה ו.
ברוך לייזרובסקי

| --- | --- |

 לידה:  1906 ה'תרס"ו
 פטירה:  17 במרץ 2000 (בגיל 94 בערך) י' באדר ב' ה'תש"ס
 תקופת הפעילות:  ? – 17 במרץ 2000 
הרב ברוך לייזרובסקי (ה'תרס"ו, 1906 – י' באדר ב' ה'תש"ס, 17 במרץ 2000) היה רב פולני בוגר ישיבות ליטא, שכיהן כרבה הראשי של מינכן (1946–1952), גאב"ד פילדלפיה מטעם הקהילה האורתודוקסית בעיר, וסגן יושב ראש אגודת הרבנים דארצות הברית וקנדה.